แวะผ่านมาย่านบางรัก ถิ่นเมืองเก่า มีสไตล์ เลยแวะมาเยี่ยมร้านเป็ดย่างชื่อดังมายาวนาน อยู่ตรงข้ามโรบินสัน บางรัก ร้านเป็นห้องแถวขนาด 1คูหา สังเกตเห็นเป็ดย่างแขวนอยู่ในตู้กระจกหน้าร้าน และมีตู้นึ่งขนมจีบขนาบข้าง 

ทางเข้าร้านค่อนข้างแคบ ไม่มีที่จอดรถ จอดข้างทางไม่ได้ ต้องจอดรถที่โรบินสัน บางรัก หรือ ตึกสเตท ทาวเวอร์ หากเป็น bts ให้ลงสถานีสะพานตากสิน แล้วเดินนิดหน่อย 

ในร้านมีโต๊ะนั่ง 2 ชั้น มีที่นั่งไม่มากนัก มื้อกลางวันจะคนแน่น ทั้งวันทำงานและวันหยุด สังเกตเห็นนักท่องเที่ยวเอเชียมาร้านนี้เยอะพอควร 

สั่งบะหมี่เป็ดหมูแดง (เมนูไหนมีเป็ด ต้องเผื่อใจ รอคิวสับเป็ดนานหน่อย) แยกน้ำซุปมา แต่ก็ไม่เสียดายเวลารอคิว อร่อยมาก กลมกล่อมจริงๆ เรียกว่า อร่อยทุกอย่างในจานเลย เนื้อ-หนังเป็ด น้ำราดเป็ด ลวกบะหมี่มาสุกกำลังดี และ..ทีเด็ด คือ น้ำซุป อร่อย..ลืมโลก แทบอย่างใส่ถุงกลับบ้านเลยทีเดียว

ส่วนข้าวหมูแดง และขนมจีบ สั่งมาทานแกล้มระหว่างรอ หมูแดงราดน้ำมา ใช้ได้เลยคะ ส่วนขนมจีบ รู้สึกเฉยๆ ลูกไม่ใหญ่ แอบชืดๆเล็กน้อย